CELEX: 32018D1275
Language: da
Date: 2018-09-18 00:00:00
Title: Rådets afgørelse (EU) 2018/1275 af 18. september 2018 om udpegelse af medlemmerne af det udvælgelsespanel, der er omhandlet i artikel 14, stk. 3, i forordning (EU) 2017/1939

21.9.2018   
               
               
                  DA
               
               
                  Den Europæiske Unions Tidende
               
               
                  L 238/92
               
            
         RÅDETS AFGØRELSE (EU) 2018/1275
         af 18. september 2018
         om udpegelse af medlemmerne af det udvælgelsespanel, der er omhandlet i artikel 14, stk. 3, i forordning (EU) 2017/1939
         RÅDET FOR DEN EUROPÆISKE UNION HAR —
         under henvisning til traktaten om Den Europæiske Unions funktionsmåde,
         under henvisning til Rådets forordning (EU) 2017/1939 af 12. oktober 2017 om gennemførelse af et forstærket samarbejde om oprettelse af Den Europæiske Anklagemyndighed (»EPPO«) (1), særlig dennes artikel 14, stk. 3,
         under henvisning til forslag fra Europa-Kommissionen, og
         ud fra følgende betragtninger:
         
                     (1)
                  
                  
                     Der skal i henhold til artikel 14, stk. 3, i forordning (EU) 2017/1939 oprettes et udvælgelsespanel med henblik på opstilling af en kort liste over egnede ansøgere til stillingen som europæisk chefanklager og afgivelse af en begrundet udtalelse om kvalifikationerne hos kandidaterne til posterne som europæiske anklagere.
                  
               
                     (2)
                  
                  
                     I forordning (EU) 2017/1939 bestemmes det, at Europa-Parlamentet og Rådet efter fælles overenskomst skal udpege den europæiske chefanklager på grundlag af en kort liste over kvalificerede ansøgere, der opstilles af udvælgelsespanelet.
                  
               
                     (3)
                  
                  
                     I forordning (EU) 2017/1939 foreskrives det ligeledes, at Rådet skal udpege hver enkelt europæisk anklager blandt tre kandidater, der er indstillet af hver medlemsstat, efter at have modtaget en begrundet udtalelse fra udvælgelsespanelet.
                  
               
                     (4)
                  
                  
                     Udvælgelsespanelet skal gennemgå ansøgningerne om stillingen som europæisk chefanklager og stillingerne som europæiske anklagere for så vidt angår kravene i henholdsvis artikel 14, stk. 2, og artikel 16, stk. 1, i forordning (EU) 2017/1939, herunder spørgsmålet om, hvorvidt ansøgernes uafhængighed er uomtvistelig.
                  
               
                     (5)
                  
                  
                     Udvælgelsespanelet skal bestå af 12 personer, der er valgt blandt tidligere medlemmer af Domstolen og Revisionsretten, tidligere nationale medlemmer af Eurojust, medlemmer af de højeste nationale retter, højtstående anklagere samt jurister, hvis faglige kvalifikationer er almindeligt anerkendt.
                  
               
                     (6)
                  
                  
                     Et af panelmedlemmerne skal foreslås af Europa-Parlamentet. Den 31. maj 2018 indstillede Europa-Parlamentet Antonio MURA til posten som dets panelmedlem.
                  
               
                     (7)
                  
                  
                     I forbindelse med medlemskabet af udvælgelsespanelet har Kommissionen taget hensyn til behovet for geografisk balance, balance mellem kønnene og passende repræsentation af retssystemerne i de medlemsstater, som deltager i EPPO.
                  
               
                     (8)
                  
                  
                     Blandt de 11 personer, nemlig seks mænd og fem kvinder, som Kommissionen har foreslået, er et tidligere medlem af Domstolen, et tidligere medlem af Revisionsretten, et tidligere nationalt medlem af Eurojust, fem højtstående anklagere, to medlemmer af de højeste nationale retter og en jurist, hvis faglige kvalifikationer er almindeligt anerkendt.
                  
               
                     (9)
                  
                  
                     I henhold til artikel 14, stk. 3, i forordning (EU) 2017/1939 skal Rådet på forslag af Kommissionen vedtage en afgørelse om udpegelse af medlemmerne af panelet.
                  
               
                     (10)
                  
                  
                     Medlemmerne af udvælgelsespanelet bør derfor udpeges —
                  
               VEDTAGET DENNE AFGØRELSE:
         
            Artikel 1
            For en periode på fire år fra den 9. oktober 2018 udpeges følgende personer til medlemmer af det panel, der er omhandlet i artikel 14, stk. 3, i forordning (EU) 2017/1939:
            
                         
                     
                     
                        Peter FRANK
                     
                  
                         
                     
                     
                        Ulrike HABERL-SCHWARZ
                     
                  
                         
                     
                     
                        Theodoros IOANIDIDES
                     
                  
                         
                     
                     
                        Saale LAOS
                     
                  
                         
                     
                     
                        Jean-Claude MARIN
                     
                  
                         
                     
                     
                        Ján MAZÁK
                     
                  
                         
                     
                     
                        María de los Ángeles GARRIDO LORENZO
                     
                  
                         
                     
                     
                        Marin MRČELA
                     
                  
                         
                     
                     
                        Antonio MURA
                     
                  
                         
                     
                     
                        Vítor Manuel DA SILVA CALDEIRA
                     
                  
                         
                     
                     
                        Martine SOLOVIEFF
                     
                  
                         
                     
                     
                        Raija TOIVIAINEN.
                     
                  
         
            Artikel 2
            Denne afgørelse træder i kraft på tyvendedagen efter offentliggørelsen i Den Europæiske Unions Tidende.
         
         
            Udfærdiget i Bruxelles, den 18. september 2018.
            
               
                  På Rådets vegne
               
               G. BLÜMEL
               
                  Formand
               
            
         
         
            (1)  EUT L 283 af 31.10.2017, s. 1.